text: Fredericia Teater forlænger Seebach-musical til jul
  03 oktober 2017 kl. 07.42
  Fredericia Teater forlænger forestillingen Seebach med yderligere 14 dage. Fra tirsdag klokken 10.00 sættes yderligere 12.000 billetter til salg.
  Fra klokken 10 tirsdag formiddag har man mulighed for at købe de 12.000 ekstra billetter, som Fredericia Teater har sat til salg.
  Søren Møller, direktør, Fredericia Teater: "Vi gør det selvfølgelig for, at endnu flere får mulighed for at se den fantastiske forestilling. Efter det bedste og hurtigste forsalg nogen sinde, så giver det god mening."
  Seebach-musicalen er en succes, næsten inden den er i gang. Med 45 udsolgte forestillinger og 75.000 solgte billetter.
  - Vi gør det selvfølgelig for, at endnu flere får mulighed for at se den fantastiske forestilling. Efter det bedste og hurtigste forsalg nogensinde, så giver det god mening, siger Søren Møller, direktør, Fredericia Teater, til TV SYD.
  Forestillingen spiller frem til 22. december, og teaterdirektøren vil ikke udelukke, forestillingen kan forlænges yderligere.
  - Nu må vi se - både om interessen er der, når vi når frem til årsskiftet, men også om det rent praktisk kan lade sig gøre.
  
  
  